turjo4nis/wikipedia-bn-dump-20250701 huggingface dataset:
এদমঁদ তাপসোবা

এদমঁদ ফায়চাল তাপসোবা (; জন্ম: ২ ফেব্রুয়ারি ১৯৯৯; এদমঁদ তাপসোবা নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে জার্মান ক্লাব বায়ার লেভারকুজেন এবং বুর্কিনা ফাসো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১৪–১৫ মৌসুমে, বুর্কিনাবি ক্লাব সালিতার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সালিতার হয়ে মাত্র এক মৌসুম অতিবাহিত করার পর ২০১৫–১৬ মৌসুমে তিনি উগাদুগুতে যোগদান করেছেন। উগাদুগুতে দুই মৌসুম অতিবাহিত করার পর পর্তুগিজ ক্লাব লেইশোয়েসের সাথে চুক্তি স্বাক্ষর করেছেন। পরবর্তীকালে, তিনি ভিতোরিয়া বি এবং ভিতোরিয়ার হয়ে খেলেছেন। ২০২০–২১ মৌসুমে, তিনি প্রায় ১৮ মিলিয়ন ইউরোর বিনিময়ে ভিতোরিয়া হতে জার্মান ক্লাব বায়ার লেভারকুজেনে যোগদান করেছেন।

তাপসোবা ২০১৬ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ২০ ম্যাচে অংশগ্রহণ করেছেন।

প্রারম্ভিক জীবন 
এদমঁদ ফায়চাল তাপসোবা ১৯৯৯ সালের ২রা ফেব্রুয়ারি তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
২০১৬ সালের ২৪শে আগস্ট তারিখে, ১৭ বছর, ৬ মাস ও ২২ দিন বয়সে, ডান পায়ে ফুটবল খেলায় পারদর্শী তাপসোবা উজবেকিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি উজবেকিস্তান ১–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে তাপসোবা সর্বমোট ১ ম্যাচে অংশগ্রহণ করেছেন।

তাপসোবা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 
 
 
 
 
 
 
 
 

১৯৯৯-এ জন্ম
জীবিত ব্যক্তি
ওয়াগাদুগুর ব্যক্তি
বুর্কিনাবি ফুটবলার
ফুটবল রক্ষণভাগের খেলোয়াড়
সালিতা ফুটবল ক্লাবের খেলোয়াড়
উগাদুগু স্পোর্টস ইউনিয়নের খেলোয়াড়
লেইশোয়েস স্পোর্টস ক্লাবের খেলোয়াড়
ভিতোরিয়া স্পোর্টস ক্লাব বি-এর খেলোয়াড়
ভিতোরিয়া স্পোর্টস ক্লাবের খেলোয়াড়
বায়ার ০৪ লেভারকুজেনের খেলোয়াড়
বুর্কিনাবি প্রিমিয়ার লিগের খেলোয়াড়
লিগা পর্তুগাল ২-এর খেলোয়াড়
প্রিমেইরা লিগার খেলোয়াড়
বুন্দেসলিগার খেলোয়াড়
বুর্কিনা ফাসোর আন্তর্জাতিক ফুটবলার
২০২১ আফ্রিকা কাপ অব নেশন্সের খেলোয়াড়
বুর্কিনাবি প্রবাসী ফুটবলার
পর্তুগালে বুর্কিনাবি প্রবাসী ক্রীড়াবিদ
পর্তুগালে প্রবাসী ফুটবলার
জার্মানিতে বুর্কিনাবি প্রবাসী ক্রীড়াবিদ
জার্মানিতে প্রবাসী ফুটবলার
২০২৩ আফ্রিকা কাপ অব নেশন্সের খেলোয়াড়
ফুটবল সেন্ট্রাল ডিফেন্ডার
অস্মিতা চালিহা

অস্মিতা চালিহা (জন্ম ১৮ই অক্টোবর ১৯৯৯) একজন ভারতীয় ব্যাডমিন্টন খেলোয়াড়। অস্মিতার জন্ম ও বেড়ে ওঠা আসামের গুয়াহাটিতে। তিনি সাত বছর বয়সে ব্যাডমিন্টন খেলা শুরু করেন, এবং ইন্দোনেশিয়ান কোচ এডউইন ইরিয়াওয়ান এবং ভারতের সুরঞ্জন ভোবোরার অধীনে আসাম ব্যাডমিন্টন একাডেমিতে প্রশিক্ষণ নেন। এছাড়া এশিয়ান গেমসের জন্য পুলেলা গোপীচাঁদের অধীনেও প্রশিক্ষণ নেন তিনি। চালিহা ভারতের জাতীয় জুনিয়র দলের অংশ ছিলেন যেটি ২০১৭ বিশ্ব এবং এশিয়ান জুনিয়র চ্যাম্পিয়নশিপে প্রতিদ্বন্দ্বিতা করেছিল।  তিনি ইন্দোনেশিয়ায় ২০১৮ এশিয়ান গেমসের জন্য ভারতীয় দলের অংশ হওয়ার জন্য নির্বাচিত হয়েছিলেন।  মহিলাদের একক ইভেন্টে ২০১৮ দুবাই আন্তর্জাতিক চ্যালেঞ্জে চালিহা তার প্রথম সিনিয়র আন্তর্জাতিক শিরোপা জিতেছেন।  তিনি ২০১৯ দক্ষিণ এশিয়ান গেমসে মহিলাদের একক এবং দলগত ইভেন্টে স্বর্ণপদক বিজয়ী ছিলেন।

অর্জন

দক্ষিণ এশিয়ান গেমস 
মহিলাদের একক

বিডাবিউএফ আন্তর্জাতিক চ্যালেঞ্জ/সিরিজ (2টি শিরোপা) 
মহিলাদের একক

তথ্যসূত্র

বহিঃসংযোগ 

 

ভারতীয় মহিলা ব্যাডমিন্টন খেলোয়াড়
জীবিত ব্যক্তি
১৯৯৯-এ জন্ম
এশিয়ান গেমসে ভারতের প্রতিযোগী
দক্ষিণ এশীয় গেমসে স্বর্ণপদক বিজয়ী ভারতীয়
আসামের মহিলা ক্রীড়াবিদ
আকর্ষি কাশ্যপ

আকর্ষি কাশ্যপ (জন্ম ২৪শে আগস্ট ২০০১) একজন ভারতীয় ব্যাডমিন্টন খেলোয়াড়। তিনি ২০১৮ এশিয়ান গেমসে ভারতীয় দলের অংশ হওয়ার জন্য নির্বাচিত হয়েছিলেন। তিনি ভারতের জাতীয় মহিলা দলের অংশ ছিলেন যেটি ২০১৯ দক্ষিণ এশিয়ান গেমসে স্বর্ণপদক জিতেছিল।

প্রারম্ভিক জীবন, প্রশিক্ষণ এবং ঘরোয়া ফলাফল 
আকর্ষি কাশ্যপ ২০০১ সালের ২৪শে আগস্ট ছত্তিশগড়ের ভিলাইতে জন্মগ্রহণ করেন। তার বাবা সঞ্জীব কাশ্যপ একজন চর্মরোগ বিশেষজ্ঞ এবং তার মা অমিতা কাশ্যপ। শ্রেয়শ নামে তার একটি ছোট ভাই আছে। আকর্ষি দিল্লি পাবলিক স্কুল, রাজনন্দগাঁও, ছত্তিশগড় থেকে পড়াশোনা করেছেন। তার বাবাই তাকে তার ফিটনেস এবং শারীরিক প্রশিক্ষণ উন্নত করতে উত্সাহিত করেছিলেন। তিনি শেঠ দুর্গ জেলার শেঠ সুগ্ন চাঁদ কলেজ থেকে স্নাতক করছেন।

২০০৯ সালে দুর্গের রবিশঙ্কর স্টেডিয়ামে কোচ সঞ্জয় মিশ্রের অধীনে ব্যাডমিন্টন খেলা শুরু করেন আকর্ষি। তিনি স্টিল কোম্পানি ভিলাইয়ের ব্যাডমিন্টন কোর্টে একাই প্রশিক্ষণ নিতেন স্থানীয় খেলোয়াড়দের সাথে । কাশ্যপের প্রথম জয় ছিল ২০১৪ সালের ২৪শে আগস্ট তামিলনাড়ুত্র শিবকাশীতে অল ইন্ডিয়া র‌্যাঙ্কিং টুর্নামেন্টে। তিনি নভেম্বর ২০১৫ এ বিশাখাপত্তনমে জাতীয় খেতাব জিতেছিলেন।

সাফল্য

বিডাব্লিউএফ আন্তর্জাতিক চ্যালেঞ্জ/সিরিজ (১ট শিরোপা, ২টি রানার্স আপ) 
মহিলাদের একক

   BWF International Challenge tournament
   BWF International Series tournament
   BWF Future Series tournament

তথ্যসূত্র

বহিঃসংযোগ 

 

ভারতীয় মহিলা ব্যাডমিন্টন খেলোয়াড়
জীবিত ব্যক্তি
২০০১-এ জন্ম
এশিয়ান গেমসে ভারতের প্রতিযোগী
কমনওয়েলথ গেমসে রৌপ্যপদক বিজয়ী ভারতীয়
দক্ষিণ এশীয় গেমসে স্বর্ণপদক বিজয়ী ভারতীয়
২১শ শতাব্দীর ভারতীয় নারী
ছত্তিশগড়ের মহিলা ক্রীড়াবিদ
তাক্রিদি

তাক্রিদি () ককবরক ভাষায় নির্মিত বাংলাদেশী নাট্য চলচ্চিত্র। সজীব ত্রিপুরা নির্মিত কাহিনিচিত্রটি ককবরক বা ত্রিপুরা ভাষায় নির্মিত প্রথম পূর্ণদৈর্ঘ্য চলচ্চিত্র। ত্রিপুরা ফিল্মস প্রোডাকশনের ব্যানারে খাগড়াছড়ির সিন্দুকছড়িতে চলচ্চিত্রায়িত, ছবিটি দুই যুবক যুবতীর প্রেম, স্থানীয় বৈরিতার পাশাপাশি ত্রিপুরা জনগোষ্ঠীর জীবনাচার ও সাংস্কৃতিক ঐতিহ্যে দেখানো হয়েছে। ছবিটি ২০২১ সালের ২৬ ফেব্রুয়ারি বাংলাদেশের খাগড়াছড়িতে মুক্তি দেয়া হয়। আনুষ্ঠানিক মুক্তির পর চলচ্চিত্রটি স্থানীয় চলচ্চিত্র উৎসবে প্রদর্শিত হয়।

কাহিনিসংক্ষেপ 
খাগড়াছড়ির ত্রিপুরা জনগোষ্ঠী মাঝে 'সুকৈ' নামে একটি বিশেষ খেলার প্রচলন আছে। এই খেলা নিয়ে হাতং এবং হাপৈং নামের দুটি পাহাড়ি গ্রামের মধ্যে উদ্দীপনা ও প্রতিদ্বন্দ্বিতা আছে। খেলায় হারজিত নিয়ে দুইপাড়ায় মধ্যে বিবাদ শুরু হয়। এই বিবাদের মাঝে হাতং গ্রামের যুবক বখ্রৈয়ের সাথে হাপৈং গ্রামের যুবতি বেত্রাং-এর প্রেম হয়। দুই পাড়ার ঝগড়ার কারণে তাদের প্রেম নিয়ে তারা শঙ্কিত। একটা সময় পর তাদের প্রেমের পরিণতিকে স্থায়ীবন্ধন হিসেবে স্বীকৃতি দিতে দুইপাড়ার মানুষকে বিবাদ ভুলে একত্রিত হয়। তাদের প্রেম দুই গ্রামের মধ্যে আবারো শান্তি ফিরিয়ে আনে।

কুশীলব 
চলচ্চিত্রের সকল অভিনয়শিল্পী ত্রিপুরা নৃ গোষ্টির সদস্য। মুখ্য চরিত্রের শিল্পীরা হলেন-
 বখ্রৈয়ের চরিত্রে অর্ণব ত্রিপুরা
 বেক্রাং-এর চরিত্রে চেলসি ত্রিপুরা

বিশেষত্ব 
তাক্রিদি ত্রিপুরা নৃ গোষ্ঠীর মাতৃভাষা ককবরকে বানানো প্রথম পূর্ণদৈর্ঘ্য চলচ্চিত্র। ছায়াছবির কাহিনি বর্ণনায় ত্রিপুরাদের বিভিন্ন উৎসব, সংস্কৃতি, ব্যবহৃত যন্ত্রপাতি, নিজস্ব প্রকৃতি পূজা, অর্চনা, জুম চাষ, বিয়ে প্রথা, গ্রামীণ রাজনীতি ও রীতি, সমাজ ব্যবস্থা, প্রাত্যহিক কাজ এবং জীবনাচার এসেছে। বিশেষ করে তাদের ঐতিহ্যগত 'সুকৈ' খেলা, গরয়া নৃত্য ও কাথারক নৃত্য'র মত ক্রীড়া ও বিনোদনের বিষয়গুলি প্রাধান্য পেয়েছে। চলচ্চিত্রটি ত্রিপুরা সংস্কৃতি ও জীবন-যাপনের প্রামাণ্য উদাহরণ হিসেবে গ্রহণযোগ্য।

মুক্তি ও প্রদর্শনী 
তাক্রিদি ২০২১ সালের ২৬ ফেব্রুয়ারি খাগড়াছড়ির ক্ষুদ্র নৃ-গোষ্ঠীর সাংস্কৃতিক ইনস্টিটিউটে আনুষ্ঠানিক মুক্তি দেয়া হয়। এছাড়াও চলচ্চিত্রটি একইবছর ৪ নভেম্বর রাঙ্গামাটিতে অনুষ্ঠিত পঞ্চম পাহাড় চলচ্চিত্র উৎসবে 'ফিচার ফিকশন' বিভাগে প্রদর্শিত হয়।

তথ্যসূত্র

বহিঃসংযোগ 
 

বাংলাদেশী চলচ্চিত্র
২০২১-এর চলচ্চিত্র
খাগড়াছড়িতে ধারণকৃত চলচ্চিত্র
আমাতেরাসু প্যাটারা

আমাতেরাসু প্যাটারা (ইংরেজি: Amaterasu Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটি আইয়োর অন্ধকারতম বৈশিষ্ট্যগুলির অন্যতম। এটির তাপীয় বর্ণালির পরিমাপ (১৯৭৯ সালে এর তাপমাত্রা ছিল আনুমানিক ২৮১ কে) আইয়োনীয় হটস্পটগুলির অ্যালবেডো ও তাপমাত্রার মধ্যে একটি বিপরীত পারস্পরিক সম্পর্কে স্থাপনে সাহায্য করেছে। বৃহস্পতির চারিধারে গ্যালিলিও মহাকাশযানের প্রথম পরিক্রমণের পর থেকে এই প্যাটারাটি আরও অন্ধকারাচ্ছন্ন হয়ে পড়েছে। ১০০ কিলোমিটার ব্যাস-বিশিষ্ট এই প্যাটারাটির স্থানাঙ্ক । এটির নামকরণ করা হয়েছে জাপানি সূর্যদেবী আমাতেরাসুর নামানুসারে। আমাতেরাসু প্যাটারার উত্তরে কিনিচ আহাউ প্যাটারা ও ড্যাজবোগ প্যাটারা এবং পশ্চিমে মানুয়া প্যাটারা ও ফুচি প্যাটারা অবস্থিত।

তথ্যসূত্র 

আইয়োর পৃষ্ঠভাগের বৈশিষ্ট্য
সৌদি আরবে শিক্ষা ব্যবস্থা

প্রথমিক শিক্ষা থেকে কলেজ পর্যন্ত সকল সরকারি শিক্ষা প্রতিটি সৌদি নাগরিকের জন্য উন্মুক্ত। সৌদি আরব এর মোট দেশজ আয়ের ৮.৮% শিক্ষাখাতে খরচ করে, শিক্ষাখাতে বৈশ্বিক গড় ৪.৬% এর তুলনায় এটি প্রায় দ্বিগুণ। ইসলাম শিক্ষা হল এই শিক্ষাব্যবস্থায় বৈজ্ঞানিক শিক্ষা ও সমাজবিজ্ঞানের পাশাপাশি একটি অংশ যা অন্যান্য শিক্ষা প্রতিষ্ঠানগুলো থেকে আলাদা।

১৯৫৭ সালে যখন বাদশাহ সৌদ বিশ্ববিদ্যালয় প্রতিষ্ঠিত হয়, তার আগপর্যন্ত বহু সৌদি আরবীয় শিক্ষার্থী বিশ্ববিদ্যালয়ে ভর্তি হতে অন্য দেশগুলোতে পাড়ি জমাতো।

আরও দেখুন 

 সৌদি আরবের বিশ্ববিদ্যালয় ও কলেজসমূহের তালিকা
 সৌদি আরবে শিক্ষাগত প্রযুক্তি
 নজদ জাতীয় বিদ্যালয়সমূহ
 তাকাফুল দাতব্য ফাউন্ডেশন
 সৌদি আরবের তরুণ জনগোষ্ঠী

তথ্যসূত্র 
 Mackey, Sandra. The Saudis: Inside the Desert Kingdom. Updated Edition. Norton Paperback. W.W. Norton and Company, New York. 2002 (first edition: 1987). .

টীকা

বহিঃসংযোগ
ড্যাজবোগ প্যাটারা

ড্যাজবোগ প্যাটারা (ইঙরেজি: Dazhbog Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (আগ্নেয় ক্যালডেরা)। ১৯৭৯ সালে ড্যাজবোগের নামাঙ্কিত এই প্যাটারাটির বৃহত্তম আকার প্রায় ১২০ কিলোমিটার এবঙ এটির স্থানাঙ্ক । আইয়োর কোনও কোনও চিত্রে অন্যান্য আগ্নেয়গিরি ও ভূতাত্ত্বিক বৈশিষ্ট্যগুলির থেকে এই আগ্নেয়গিরিটিকে পৃথক করা কঠিন হয়ে পড়ে। ভয়েজার মহাকাশযান থেকে গৃহীত চিত্রগুলিতে এই ক্যালডেরাটিকে ঘিরে থাকা একটি কালচে বর্ণবলয় এবঙ এটির অন্ধকার লালচে পৃষ্ঠতলের কারণে এই ক্যালডেরাটি বেশ স্পষ্ট। যদিও গ্যালিলিও মহাকাশযান থেকে গৃহীত চিত্রগুলিকে এই আগ্নেয়গিরিটি ঠিক কোথায় তা বলে মুশকিল হয়ে পড়ে। এই কারণেই আগ্নেয়গিরিটিকে নিষ্ক্রিয় বলেও সন্দেহ করা হত। কিন্তু ১৯৯৮ সালের জুলাই মাসে হাবল স্পেস টেলিস্কোপ নিকমোস যন্ত্র ব্যবহার করে ড্যাজবোগে একটি হটস্পট চিহ্নিত করেছে।

তথ্যসূত্র

 
আইয়োর আগ্নেয়গিরি
সক্রিয় আগ্নেয়গিরি
২০২১–২২ স্পেনীয় সুপার কাপ

২০২১–২২ স্পেনীয় সুপার কাপ রয়্যাল স্প্যানিশ ফুটবল ফেডারেশন (আরএফইএফ) দ্বারা আয়োজিত স্পেনীয় সুপার কাপের ৩৮তম আসর ছিল, যেখানে পূর্ববর্তী মৌসুমে স্পেনীয় ফুটবল লিগ পদ্ধতির মূল প্রতিযোগিতায় সফল দলগুলো অংশগ্রহণ করেছিল। এই আসরে স্পেনের স্পেনীয় ফুটবল লিগ পদ্ধতির প্রথম স্তরের লীগ লা লিগার চ্যাম্পিয়ন আতলেতিকো মাদ্রিদ, রানার-আপ অ্যাথলেটিক বিলবাও এবং স্পেনের প্রধান কাপ প্রতিযোগিতা কোপা দেল রেইয়ের চ্যাম্পিয়ন বার্সেলোনা এবং রানার-আপ রিয়াল মাদ্রিদ প্রতিদ্বন্দ্বিতা করেছিল। এই আসরের ম্যাচগুলো ২০২২ সালের ১২ হতে ১৬ই জানুয়ারি তারিখ সৌদি আরবের রিয়াদের বাদশাহ ফাহাদ আন্তর্জাতিক স্টেডিয়ামে অনুষ্ঠিত হয়েছিল।

কোভিড-১৯ এর বৈশ্বিক মহামারীর কারণে ভ্রমণ বিধিনিষেধের কারণে স্পেনে গত মৌসুমের আসরটি অনুষ্ঠিত হওয়ার পর, এই বছর রয়্যাল স্প্যানিশ ফুটবল ফেডারেশনের এক চুক্তি অনুযায়ী এই আসরটি মধ্যপ্রাচ্যের দেশ সৌদি আরব আয়োজন করেছিল।

অ্যাথলেটিক বিলবাও স্পেনীয় সুপার কাপের পূর্ববর্তী আসরের চ্যাম্পিয়ন, যারা ২০২০–২১ আসরের ফাইনালে বার্সেলোনাকে অতিরিক্ত সময়ে ৩–২ গোলের ব্যবধানে পরাজিত করে তৃতীয়বারের মতো শিরোপা জয়লাভ করেছিল। ১৬ই জানুয়ারি তারিখে বাদশাহ ফাহাদ আন্তর্জাতিক স্টেডিয়ামে অনুষ্ঠিত ফাইনালে রিয়াল মাদ্রিদ অ্যাথলেটিক বিলবাওকে ২–০ গোলের ব্যবধানে পরাজিত করে স্পেনীয় সুপার কাপের ইতিহাসে দ্বাদশবারের মতো শিরোপা জয়লাভ করেছে।

দল
স্পেনীয় সুপার কাপের এই আসরে ২০২০–২১ কোপা দেল রেই এবং ২০২০–২১ লা লিগার চ্যাম্পিয়ন এবং রানার-আপ দল স্বয়ংক্রিয়ভাবে উত্তীর্ণ হয়েছিল।

ম্যাচ
এই আসরে অংশগ্রহণকারী ৪টি দল সেমি-ফাইনালে একে অপরের মুখোমুখি হয়েছিল। অতঃপর দুই সেমি-ফাইনালে বিজয়ী ফাইনালে উত্তীর্ণ হয়েছিল, যেখানে তারা শিরোপা জয়লাভের জন্য একে অপরের মুখোমুখি হয়েছিল। এই আসরের সকল ম্যাচ সৌদি আরবের রিয়াদের বাদশাহ ফাহাদ আন্তর্জাতিক স্টেডিয়ামে অনুষ্ঠিত হয়েছিল।

নিম্নে তালিকাভুক্ত সকল ম্যাচের সময় আরব মান সময় অনুসারে উল্লেখ করা হয়েছে (ইউটিসি+৩)

বন্ধনী

সেমি-ফাইনাল

ফাইনাল

তথ্যসূত্র

স্পেনীয় সুপার কাপ
স্পেনীয় সুপার কাপ
স্পেনীয় সুপার কাপ
স্পেনীয় সুপার কাপ
স্পেনীয় সুপার কাপ
স্বাগতিক সৌদি আরবে আন্তর্জাতিক ফুটবল প্রতিযোগিতা
২০২২ স্পেনীয় সুপার কাপ ফাইনাল

২০২২ স্পেনীয় সুপার কাপ ফাইনাল রয়্যাল স্প্যানিশ ফুটবল ফেডারেশন (আরএফইএফ) কর্তৃক আয়োজিত স্পেনীয় সুপার কাপের ৩৮তম আসর স্পেনীয় সুপার কাপের ফাইনাল ম্যাচ ছিল। এই ম্যাচটি ২০২২ সালের ১৬ই জানুয়ারি তারিখে সৌদি আরবের রিয়াদের বাদশাহ ফাহাদ আন্তর্জাতিক স্টেডিয়ামে অনুষ্ঠিত হয়েছিল, যেখানে সেমি-ফাইনালের দুই বিজয়ী দল অ্যাথলেটিক বিলবাও এবং রিয়াল মাদ্রিদ প্রতিদ্বন্দ্বিতা করেছিল, এই ক্লাবদ্বয় ১৯৫৮ কোপা দেল জেনেরালিসিমো ফাইনালের পর প্রথমবারের মতো ফাইনালে প্রতিদ্বন্দ্বিতা করেছিল।

এই ম্যাচে রিয়াল মাদ্রিদ অ্যাথলেটিক বিলবাওকে ২–০ গোলের ব্যবধানে পরাজিত করে স্পেনীয় সুপার কাপের ইতিহাসে দ্বাদশবারের মতো শিরোপা জয়লাভ করেছে।

দল

ফাইনালে উত্তীর্ণের পথ

ম্যাচ

টীকা

তথ্যসূত্র

স্পেনীয় সুপার কাপ
রিয়াল মাদ্রিদ ফুটবল ক্লাবের ম্যাচ
অ্যাথলেটিক বিলবাওয়ের ম্যাচ
রাজবংশ (চলচ্চিত্র)

রাজবংশ  হল একটি জনপ্রিয় বাংলা চলচ্চিত্র যা পরিচালনা করেন পীযুষ বোস। এই চলচ্চিত্রটি ১৯৭৭ সালে ঊষা ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন শ্যামল মিত্র। এই চলচ্চিত্রটির মুখ্য চরিত্রে অভিনয় করেন উত্তম কুমার, আরতি ভট্টাচার্য্য, স্বপন কুমার, প্রেমা নারায়ণ।

কাহিনী

শ্রেষ্ঠাংশে
 উত্তম কুমার
 আরতি ভট্টাচার্য্য
 স্বপন কুমার
 প্রেমা নারায়ণ
 বিকাশ রায়
 ছায়া দেবী
 তরুণ কুমার
 সত্য বন্দ্যোপাধ্যায়
 দিলীপ রায়

তথ্যসূত্র

বহিঃসংযোগ
 

১৯৭৭-এর চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
১৯৭০-এর দশকের বাংলা ভাষার চলচ্চিত্র
কিনিচ আহাউ প্যাটারা

কিনিচ আহাউ প্যাটারা (ইংরেজি: Kinich Ahau Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৪৫ কিলোমিটার এবং স্থানাঙ্ক । এটির নামকরণ করা হয়েছে মায়ান সূর্যদেবতা কিনিচ আহাউর নামানুসারে। কিনিচ আহাউ প্যাটারের উত্তরপূর্বে ড্যাজবোগ প্যাটারা, দক্ষিণ-দক্ষিণপূর্বে আমাতেরাসু প্যাটারা এবং দক্ষিণপশ্চিমে মানুয়া প্যাটারা অবস্থিত।

তথ্যসূত্র

আইয়োর পৃষ্ঠভাগের বৈশিষ্ট্য
চট্টগ্রাম সিটি কর্পোরেশন নির্বাচন, ২০১০

২০১০ সালের ১০ জুলাই চট্টগ্রাম সিটি কর্পোরেশনের মেয়র  পদে নির্বাচন অনুষ্ঠিত হয়। এর ফলে বাংলাদেশ জাতীয়তাবাদী দলের প্রার্থী মোহাম্মদ মনজুর আলম নির্বাচনে জয়লাভ করেন। তিনি বাংলাদেশ আওয়ামী লীগের প্রার্থী তিন বারের বিজয়ী মেয়র ও পূর্ববর্তী মেয়র এবিএম মহিউদ্দিন চৌধুরীকে প্রায় ৯০ হাজার ভোটের ব্যবধানে পরাজিত করেন।

মেয়র নির্বাচনের ফলাফল

কাউন্সিলর নির্বাচনের ফলাফল

তথ্যসূত্র 

চট্টগ্রাম সিটি কর্পোরেশন
২০১০-এ বাংলাদেশ
বাংলাদেশে স্থানীয় নির্বাচন
২০১০-এ বাংলাদেশে নির্বাচন
ডিমন্তি কলোনি

ডিমন্তি কলোনি হল ২০১৫ সালে মুক্তিপ্রাপ্ত একটি ভারতীয় তামিল ভাষার রোমাঞ্চকর ভূতুড়ে চলচ্চিত্র। চলচ্চিত্রটি রচনা ও প্রযোজনা করেন অজয় জ্ঞানামুথু। চলচ্চিত্রেটিতে মুখ্য ভূমিকায় অভিনয় করেনছেন অরুলনীতি, এছাড়াও সাথে অভিনয় করেছেন রমেশ তিলক, সানান্থ এবং অভিষেক জোসেফ জর্জ। চলচ্চিত্রটির সেট এবং শুটিং চেন্নাইয়ের আলওয়ারপেটে করা হয়েছিল। 

মুক্তির পর, চলচ্চিত্রটি খুব ভালো সাড়া পায়।

সারসংক্ষেপ 
রাঘবন, সজিৎ, বিমল এবং শ্রীনিবাসন "শ্রীনি" চার বন্ধু। মিথ্যা সাহসিকতার কারণে, তারা ডি মন্টে কলোনির একটি জরাজীর্ণ প্রাসাদ দেখার সিদ্ধান্ত নেয়, যেটি ভুতুড়ে বলে গুজব রয়েছে। তারা লুকিয়ে সেই প্রাদাসে ঢুকে এবং অন্ধকারে আলাদা হয়ে যায় এবং তাদের ভয়ংকর অভিজ্ঞতা হয়। তবে তারা সকলেই প্রাসাদটি আপাতদৃষ্টিতে অক্ষত অবস্থায় বেরিয়ে আসতে সক্ষম হয়।

অভিনয়ে 
 শ্রীনিবাসনের ভূমিকায় অরুলনিথি
 বিমলর ভূমিকায় রমেশ থিলক
 রাঘবনের ভূমিকায় সনন্ত
 সজিৎ এর ভূমিকায় অভিষেক জোসেফ জর্জ
 জন ডেমন্টির ভূমিকায় অ্যান্টিল জাসকালিনেন
 ডেমন্টির স্ত্রীরির ভূমিকায় হেলেন টেলর
 জ্যোতিষীর ভূমিকায় এম.এস. ভাস্কর
 চলচ্চিত্র প্রযোজকের ভূমিকায় সিংগাপুলি
 জিল্লুর ভূমিকায় জাঙ্গিরি মধুমিতা
 ব্রাউজিং সেন্টারের লোকের ভূমিকায় যোগী বাবু
 নদী জোসিয়ারের সহকারীর ভূমিকায় কালাইয়ারসন
 রাজগোপাল জিল্লুর স্বামীর ভূমিকায় অরন্থাই কে.
 ধনী শিশুর ভূমিকায় মাস্টার রে পল
 ধনী সন্তানের মায়ের ভূমিকায় মীনা ভেমুরি
 টিভি ইনস্টলেশন লোকের ভূমিকায় ইনিগো মারিভালান
 টিভি ইন্সটলেশন দ্বিতীয় লোকের ভূমিকায় দেবপ্রভু 
 ফুড ডেলিভারি বয়ের ভূমিকায় অরুণপান্ডিয়ান
 ভারতীয় তত্ত্বাবধায়কের ভূমিকায় ভিজি কানন
 রাম বৈথেশ্বরন (অতিথি উপস্থিতি)

সাউন্ডট্র্যাক 
চলচ্চিত্রের সঙ্গীত রচনা করেন কেবা জেরেমিয়া এবং পরে অরেঞ্জ মিউজিক তা প্রকাশ করে।

মুক্তি 
তামিল ভাষার ভূতুড়ে চলচ্চিত্র ডেমন্ট কলোনি ২০১৫ সালের ২২ মে মুক্তি পায়। শ্রী থেনান্দল ফিল্মস চলচ্চিত্রেটি বিতরণ করেন।

তথ্যসূত্র

বহিঃসংযোগ
 

ভারতীয় বন্ধু সম্পর্কিত চলচ্চিত্র
চেন্নাইয়ের পটভূমিতে চলচ্চিত্র
তামিল ভাষার চলচ্চিত্র
ভারতীয় চলচ্চিত্র
২০১৫-এর চলচ্চিত্র
২০১০-এর দশকের তামিল ভাষার চলচ্চিত্র
২০১৫-এর পরিচালনায় অভিষেক চলচ্চিত্র
মানুয়া প্যাটারা

মানুয়া প্যাটারা (ইংরেজি: Manua Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ১১০ কিলোমিটার এবং স্থানাঙ্ক । এটির নামকরণ করা হয়েছে হাওয়াইয়ান সূর্যদেবতা মানুয়ার নামানুসারে। ১৯৭৯ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক এই নামটি গৃহীত হয়। মানুয়ার প্যাটারার দক্ষিণপশ্চিমে ফুচি প্যাটারা এবং পূর্ব দিকে আমাতেরাসু প্যাটারা অবস্থিত।

তথ্যসূত্র

আইয়োর পৃষ্ঠভাগের বৈশিষ্ট্য
চট্টগ্রাম সিটি কর্পোরেশন নির্বাচন, ২০১৫

২০১৫ সালের ৩০ এপ্রিল চট্টগ্রাম সিটি কর্পোরেশনের মেয়র  পদে নির্বাচন অনুষ্ঠিত হয়। এর ফলে বাংলাদেশ আওয়ামী লীগের প্রার্থী আ.জ.ম নাছির উদ্দীন বিপুল ভোটে নির্বাচনে জয়লাভ করেন। তিনি বাংলাদেশ জাতীয়তাবাদী দলের প্রার্থী পূর্ববর্তী মেয়র মোহাম্মদ মনজুর আলম প্রায় ১ লক্ষ ৭০ হাজার ভোটের ব্যবধানে পরাজিত করেন। নির্বাচন কারচুপির অভিযোগ এনে বাংলাদেশ জাতীয়তাবাদী দলের প্রার্থী ও সাবেক মেয়র মোহাম্মদ মনজুর আলম ফল প্রকাশের আগে নির্বাচন বর্জন করেন।

মেয়র নির্বাচনের ফলাফল

কাউন্সিলর নির্বাচনের ফলাফল

তথ্যসূত্র 

চট্টগ্রাম সিটি কর্পোরেশন
২০১৫-এ বাংলাদেশ
বাংলাদেশে স্থানীয় নির্বাচন
২০১৫-এ বাংলাদেশে নির্বাচন
ফাল তরকারি

ফাল হচ্ছে একটি তরকারি যা ইংল্যান্ডের বার্মিংহামের একটি বাংলাদেশী মালিকানাধীন তরকারি বিতানে উদ্ভূত হয়ে জনপ্রিয়তার জন্য মার্কিন যুক্তরাষ্ট্র পর্যন্ত পৌঁছে গেছে। এটির সাথে ব্যাঙ্গালোরের চার-গ্রিলডের যথেষ্ট পার্থক্য রয়েছে।

এটি রোজ পাওয়া যায় এমন তরকারির মধ্যে অন্যতম ঝাল স্বাদের খাবার, যা ভিন্দালুর চেয়েও অনেক বেশি ঝাল স্বাদের, যেটাতে অনেক ধরনের লঙ্কা মরিচ ব্যবহার করে, বা স্কচ বনেট, হাবানেরো, বা ক্যারোলিনা রিপারের মতো অতিমাত্রার ঝাল মরিচ ব্যবহার করা হয়। সাধারণত, খাবারটি একটি টমেটো-ভিত্তিক ঘন ঝোলের তরকারি এবং এতে আদা ও চাহিদামাফিক মৌরি বীজ অন্তর্ভুক্ত থাকে।

ভারতীয় রেস্তোরাঁয় পাওয়া সবচেয়ে মশলাদার খাবার হিসেবে ফাল কুখ্যাতি অর্জন করেছে। ২০০৮সালে যুক্তরাজ্যের হ্যাম্পশায়ারে একটি দাতব্য প্রতিযোগিতা ক্রমবর্ধমান ঝাল স্বাদের ফাল খাওয়া প্রতিযোগীদের উপর ভিত্তি করে আয়োজন করেছিল।নিউ ইয়র্ক সিটির মানুষ বনাম খাদ্য এর সিজন-এ এর একটি পর্বে অ্যাডাম রিচম্যান ম্যানহাটনের ইস্ট লেন কারি হাউসে একটি পূর্ণ ফাল সমৃদ্ধ খাবার খাওয়ার চ্যালেঞ্জ গ্রহণ করেন।

তথ্যসূত্র 

সিলেটি রন্ধনশৈলী
ইংরেজ রন্ধনশৈলি
শিক্ষা মন্ত্রণালয় (সৌদি আরব)

শিক্ষা মন্ত্রণালয় (মিনিস্ট্রি অফ এডুকেশন বা  এমওই (MoE); ), পূর্বে 'জ্ঞান মন্ত্রণালয়' এবং 'জ্ঞান অধিদপ্তর   হল  সৌদি আরব রাজ্য দেশের প্রাথমিক, মাধ্যমিক এবং উচ্চ শিক্ষা নিয়ন্ত্রণের জন্য দায়ী সরকারি মন্ত্রণালয়। ২০১৮ সালের ২৭শে ডিসেম্বর অনুযায়ী, হামাদ বিন মোহাম্মদ আল-শেখ এই মন্ত্রণালয়ের মন্ত্রী।

ইতিহাস

মন্ত্রীসমূহের তালিকা

 ফাহদ বিন আব্দুল আজিজ আল সৌদ (১৯৫৩–১৯৬২)
 আব্দুল্লাহ বিন সালেহ বিন ওবায়েদ (২০০৫–২০০৯)
ফয়সাল বিন আবদুল্লাহ বিন মোহাম্মদ আল সৌদ (২০০৯–২০১৩)
 খালিদ বিন ফয়সাল আল সৌদ (২০১৩-২০১৫)
 আহমেদ বিন মোহাম্মদ আল ইসা (২০১৫-২০১৮)
 হামাদ বিন মোহাম্মদ আল-শেখ (২০১৮-বর্তমান)

অর্জন
২০১৮ সালের সেপ্টেম্বরে, শিক্ষা মন্ত্রণালয় এবং আরিজোনা স্টেট ইউনিভার্সিটি একে অপরের সাথে অংশীদারত্ব করে, যাতে বিল্ডিং লিডারশিপ ফর চেঞ্জ থ্রু স্কুল ইমারসন প্রোগ্রাম নামক প্রকল্প চালু করা হয় যা ২০১৯ সালের ফেব্রুয়ারি মাস থেকে শুরু হবে।

তথ্যসূত্র

বহিঃসংযোগ
  শিক্ষা মন্ত্রণালয়
 Ministry of Education, Higher Education (MOEHE)

১৯২৬-এ সৌদি আরবে প্রতিষ্ঠিত
সৌদি
শিক্ষা
চ্যানেল ওয়ান

চ্যানেল ওয়ান অথবা চ্যানেল ১ বলতে:

টেলিভিশন চ্যানেলসমূহ 
চ্যানেল ওয়ান (কলোম্বিয়া)
সেন্ট্রাল টেলিভিশন চ্যানেল ওয়ান, অল-সোভিয়েত রাষ্ট্র টেলিভিশন ও রেডিও সম্প্রচার সংস্থার বিলুপ্ত ফ্ল্যাগশিপ চ্যানেল
চ্যানেল ১ (ইরান)
চ্যানেল ১ (ইসরায়েল)
চ্যানেল ১ (উত্তর আমেরিকান টিভি), বিলুপ্ত চ্যানেল
চ্যানেল ১ (সিরিয়া)
চ্যানেল ওয়ান (আলবেনিয়া)
চ্যানেল ওয়ান (বাংলাদেশ)
চ্যানেল ওয়ান (যুক্তরাজ্য এবং আয়ারল্যান্ড), বিলুপ্ত চ্যানেল
চ্যানেল ওয়ান রাশিয়া
আজতেকা উনো, ভার্চুয়াল চ্যানেল ১ ব্যবহার করার মেক্সিকোভিত্তিক টেলিভিশন সংস্থা
বিএনটি ১, বুলগেরিয়া
বিবিসি ওয়ান, বিবিসি এর যুক্তরাজ্যভিত্তিক ফ্ল্যাগশিপ টেলিভিশন চ্যানেল
আরটিই ওয়ান, আরটিই এর আয়ারল্যান্ডভিত্তিক ফ্ল্যাগশিপ টেলিভিশন চ্যানেল
টিএফ১, টিএফ১ গ্রুপের ফ্রান্সভিত্তিক ফ্ল্যাগশিপ টেলিভিশন চ্যানেল
এনপিও ১, নেদারলানতসা পুবলিকা অমরুপ এর নেদারল্যান্ডভিত্তিক ফ্ল্যাগশিপ টেলিভিশন চ্যানেল
সি১ টেলিভিশন (চ্যানেল), মঙ্গোলিয়া
দুবাই ওয়ান, মধ্যপ্রাচ্য এবং উত্তর আফ্রিকা
এনওয়াই১, নিউ ইয়র্কের একটি চ্যানেল
ওয়ান (অস্ট্রেলিয়ান টিভি চ্যানেল)
ওয়ান (কানাডীয় টিভি চ্যানেল)
ওয়ান (জার্মান টিভি চ্যানেল)
ওয়ান (মাল্টীয় টিভি চ্যানেল)

অন্যান্য 
চ্যানেল ওয়ান নিউজ, যুক্তরাষ্ট্রের একটি স্কুল টেলিভিশন অনুষ্ঠান
চ্যানেল ওয়ান (ব্যান্ড), একটি আয়ারল্যান্ডভিত্তিক রক ব্যান্ড
চ্যানেল ওয়ান স্টুডিওস, জামাইকার কিংস্টনে একটি রেকর্ডিং স্টুডিও
চ্যানেল ওয়ান, হুয়ান অ্যাটকিন্সের দুটি টেকনো গানের ব্যবহারিত নাম

আরও দেখুন 
যুক্তরাষ্ট্রের চ্যানেল ১ ব্র্যান্ড করা টেলিভিশন কেন্দ্র
যুক্তরাষ্ট্রের ভার্চুয়াল চ্যানেল ১ টেলিভিশন কেন্দ্র
টিভি১ (দ্ব্যর্থতা নিরসন), টিভি ওয়ান এবং টিভিওয়ান অন্তর্ভুক্ত আছে
১টিভি (দ্ব্যর্থতা নিরসন)

০১
চিকেন টিক্কা মাসালা

চিকেন টিক্কা মাসালা, চিকেন টিক্কা মশলা, বা মোরগ টিক্কা মশলা হচ্ছে একটি খাবার যাতে রোস্ট করা মসলাযুক্ত তরকারির সসে মুরগির মাংসের (চিকেন টিক্কা) টুকরা থাকে। সাধারণত এই তরকারি ক্রিমসদৃশ এবং কমলা রঙের হয়। গ্রেট ব্রিটেনে বসবাসকারী ভারতীয় উপমহাদেশের রন্ধনশিল্পিদের দ্বারা এই খাবারটি জনপ্রিয় হয়েছিল এবং সারা বিশ্বের রেস্তোরাঁয় এটি দেওয়া হয়।

গঠন 
চিকেন টিক্কা মাসালা গঠিত হয় চিকেন টিক্কা, মুরগির রোস্টকৃত হাড়হীন মাংসের টুকরা এবং দই মশলায় মিশিয়ে। চিকেন টিক্কা মাসালার কোনো নির্দিষ্ট রেসিপি না থাকলেও টমেটো এবং ধনিয়া সস সাধারণ হিসেবে উপলব্ধ; যেখানে একটি সমীক্ষায় দেখা গেছে যে ৪৮টি ভিন্ন রেসিপির মধ্যে একমাত্র সাধারণ উপাদান ছিল মুরগি।

উৎপত্তি 
খাবারটির সঠিক উৎপত্তি জানা না গেলেও অনেকে এটিকে গ্রেট ব্রিটেনের দক্ষিণ এশীয় সম্প্রদায়ের হাতে তৈরি বলে দাবি করে।

জনপ্রিয়তা 
যুক্তরাজ্য এবং উত্তর আমেরিকার ভারতীয় রেস্তোরাঁ সহ চিকেন টিক্কা মাসালা সারা বিশ্বের রেস্তোরাঁগুলোতে পরিবেশন করা হয়। ২০১২সালে ব্রিটেনের ২,০০০জন লোকের উপর জরিপ অনুসারে, চীনা ফ্রাইয়ের পরে এটি সে দেশের দ্বিতীয়-সবচেয়ে জনপ্রিয় বিদেশী খাবার ছিল।

আরও দেখুন 

 বাল্টি, একটি দক্ষিণ এশিয়ার খাবার
 চিকেন কারি, একটি মসলাযুক্ত মুরগির খাবার
 বাটার চিকেন, ভারতীয় বংশোদ্ভূত একটি হালকা তরকারি
 মুরগির খাবারের তালিকা
 মোঘলাই খাবার
 জেনারেল টিসোর মুরগি

তথ্যসূত্র

আরো পড়ুন 
 কারি ক্লাব তান্দুরি এবং টিক্কা ডিশ, পিয়াটকুস, লন্ডন — (1993)
 কারি ক্লাব ১০০ প্রিয় তান্দুরি রেসিপি, পিয়াটকুস, লন্ডন — (1995)
 ভারত: খাদ্য ও রান্না, নিউ হল্যান্ড, লন্ডন — (2007)

জাতীয় পদ
পাঞ্জাবি রন্ধনশৈলী
মুরগির পদ
সিলেটি রন্ধনশৈলী
বাংলাদেশী রন্ধনশৈলী
বাঙালি রন্ধনশৈলী
বাঙালি খাবার
পাকিস্তানি মুরগির পদ
ভারতীয় তরকারি
ব্রিটিশ রন্ধনশৈলী
ভারতীয় মুরগির পদ
ভারতীয় মাংসের পদ
কর্ণন (২০২১-এর চলচ্চিত্র)

কর্ণন ( ) হলো একটি ২০২১ সালের ভারতীয় তামিল-ভাষা অ্যাকশন ড্রামা ফিল্ম যা মারি সেলভারাজ পরিচালিত এবং কালাইপুলি এস. থানু প্রযোজিত। চলচ্চিত্রটিতে অভিনয় করেছেন ধানুশ, লাল, যোগী বাবু, নটরাজন সুব্রামানিয়াম, এবং রাজিশা বিজয়ন (তার তামিল অভিষেকে)। চলচ্চিত্রটিতে সন্তোষ নারায়ণনের সঙ্গীত, থেনি এশ্বর দ্বারা পরিচালিত সিনেমাটোগ্রাফি এবং ১৯৯৫ সালের কোডিয়ানকুলাম জাতিগত সহিংসতা থেকে ঢিলেঢালাভাবে প্রভাবিত সেলভা আরকে সম্পাদনা করেছেন, ছবিতে শীর্ষক চরিত্র কর্ণনকে দেখানো হয়েছে, যিনি একটি রক্ষণশীল পটভূমি থেকে আসা, লড়াই করছেন তার জাতির বা গ্রামের মানুষের অধিকার জন্য। 

একটি স্বল্প সময়ের প্রাক-প্রোডাকশন কাজ করার পর, ছবিটি ২০২০ সালের জানুয়ারিতে চালু করা হয়েছিল, যার শিরোনাম কর্ণনও ঘোষণা করা হয়েছিল। ছবিটি বেশিরভাগ গ্রামীণ থুথুকুডি জেলায় সেট করা হয়েছে। ছবিটির শুটিং ২০২০ সালের ডিসেম্বরে সম্পন্ন হয়েছিল; যদিও কোভিড-১৯ মহামারির কারণে প্রকাশ বিলম্বিত হয়েছিল। এটি ৯ এপ্রিল ২০২১-এ থিয়েটারে মুক্তি পেয়েছিল। গল্পের লাইন, কাস্টিং, সেটিং, রূপকগুলির ভালো ব্যবহার, নির্দেশনা, অভিনয় এবং চলচ্চিত্রের প্রধান প্রযুক্তিগত দিকগুলোর জন্য প্রশংসা সহ সমালোচকদের প্রশংসাও কুড়িয়েছে।  এটি ২০২১ সালের সর্বোচ্চ আয়কারী তামিল চলচ্চিত্রগুলোর মধ্যে একটি ছিল, যদিও এটির থিয়েটার চালানোটি কোভিড-১৯ মহামারি পরবর্তী বিধিনিষেধের কারণে হঠাৎ করে শেষ হয়ে গিয়েছিল। দ্য ইন্ডিয়ান এক্সপ্রেসের মতো প্রকাশনাগুলো ২০২১ সালের সেরা তামিল চলচ্চিত্রগুলোর মধ্যে একটি হিসাবে কর্ণনকে অভিহিত করা হয়।

তথ্যসূত্র 

ভারতীয় মারপিটধর্মী নাট্য চলচ্চিত্র
২০২১-এর চলচ্চিত্র
তামিল ভাষার চলচ্চিত্র
২০০৭-এর পটভূমিতে চলচ্চিত্র
১৯৯৫-এর পটভূমিতে চলচ্চিত্র
১৯৯৭-এর পটভূমিতে চলচ্চিত্র
সত্য ঘটনা অবলম্বনে ভারতীয় চলচ্চিত্র
তুতিকোরিনে ধারণকৃত চলচ্চিত্র
মাদুরাইয়ের পটভূমিতে চলচ্চিত্র
ঐতিহাসিক জেদ্দা উৎসব

ঐতিহাসিক জেদ্দা উৎসব হল পশ্চিম সৌদি আরবের জেদ্দার আল বালাদ জেলায় অনুষ্ঠিত একটি বার্ষিক উৎসব এবং সাধারণত রমজান মাসে হয়ে থাকে। উৎসবটিতে জেদ্দার সংস্কৃতি ও ঐতিহ্যকে উদযাপন করা হয়।

কার্যক্রম 
ঐতিহাসিক জেদ্দা উৎসবের কার্যক্রম এবং উদযাপন মূলত গত কয়েক দশক ধরে পুরানো জেদ্দার দৈনন্দিন জীবনের উপর ভিত্তি করে করা হয়। যে এলাকায় উৎসবটি অনুষ্ঠিত হয় সেখানে ঐতিহাসিক ভবন ও মসজিদের পাশাপাশি আল-মাজলুম, আল-শাম, আল-ইয়েমেন এবং আল-বাহর হারাসের মতো ঐতিহাসিক খোলা প্রান্তর অন্তর্ভুক্ত।

আরো দেখুন 
 আল-বালাদ, জেদ্দা

তথ্যসূত্র 

রমজান
সৌদি আরবের উৎসব